Koma ber öllum styrkjum hins opinbera til góðgerðarmála , svo sem styrkjum vegna menntunar , heilbrigðisþjónustu og húsnæðis , í sérstakar stofnanir sem eru aðgreindar frá rekstri þjónustunnar . Þá er hægt að einkavæða þjónustuna án þess að ríkið hætti stuðningi við þá sem þess þurfa , eins og fjallað er um í köflum um heilbrigðis - og menntamál . Hægt er svo að efla þessar góðgerðarstofnanir með því að að koma þeim úr höndum ríkisvaldsins . Þannig myndu þær verða reknar af meiri krafti og ráðdeild . Samkeppni gæti orðið á milli mismunandi stofnana um hverjar nýttu fjármagnið best í þágu þeirra sem þyrftu á því að halda . Einstaklingar myndu fylgjast betur með félagsmálum og verða fljótari til að bæta úr vandamálum og loka glufum en ríkið hefði verið . Til að byrja með myndi hið opinbera innheimta gjöldin til þessara stofnana í gegn um skattkerfið . Smám saman myndu skattgreiðendur fá meira valfrelsi um hvað og hve mikið þeir styðja . Að lokum væri framkvæmd greiðslunnar einnig komin úr höndum ríkisins . Góðgerðarstarfsemi einstaklinga er fyllt meiri ástríðu en starfsemi hins opinbera . Meira verður um sjálfboðastarf þar sem fólk hjálpar náunganum . Oft er mannleg hjálp betri en fjárhagslegur styrkur . Meiri nálægð verður á milli styrkjandans og þess sem þiggur styrkinn . Þess vegna mun þiggjandinn finna til meiri ábyrgðartilfinningar og þegar mögulegt er kann það að hvetja hann til dáða og veita honum andlegan styrk . Fólk vill styðja þá sem þurfa á því að halda . Þess vegna vill það að ríkið taki það að sér . Sennilega gerir fólk sér ekki grein fyrir hinum miklu kostum þess að einstaklingarnir taki það að sér . Það gerir sér jafnvel ekki grein fyrir því að almennur vilji er til að veita svona stuðning . Stuðningur af hálfu einkaaðila er lítill núna vegna þess að ríkið hefur tekið stuðninginn að sér . Fólk lítur á þetta sem hlutverk hins opinbera , það hafi lagt sitt af mörkum með sköttum . Frjáls framlög eru ekki eingöngu vænlegri til árangurs en skattheimta hins opinbera . Þau eru einnig eina réttlætanlega leiðin til að hjálpa þeim sem á þurfa að halda . Skattheimta er framkvæmd með hótun um ofbeldi . Sá sem neitar að greiða er beittur viðurlögum . Starfsemi sem byggist á slíku getur ekki talist góðgerðarstarfsemi .